Colorless

**Colorless** (カラレス *Kararesu*) adalah seorang Ultra dalam komik manga *Ultraman Story 0*. Beliau merupakan guru kepada Ultraman Taro ketika dia muda.

## Sejarah

### Ultraman Story 0

Selepas berlakunya fenomena Plasma Sun, Colorless adalah antara Pahlawan Ultra yang berlawan dengan raksasa yang mengganas di Planet Ultra. Dalam keadaan yang tercedera, beliau hampir diserang oleh seekor raksasa akan tetapi telah diselamatkan oleh Bapa Ultra yang kemudiannya telah memusnahkan raksasa itu. Bapa Ultra kemudiannya beredar sebelum Colorless sempat mengucapkan terima kasih dan beliau mendapati yang dirinya telah disembuhkan melalui satu cahaya dari seorang Ultra wanita iaitu Ibu Ultra. Insiden itu telah membuatkan Colorless kagum dan memberikan satu penghormatan kepada mereka berdua, bukan sahaja kerana kuasa mereka bahkan sebagai sesama Ultra.

Colorless adalah antara salah satu Ultra semasa makhluk Baltan cuba untuk memadam nyalaan api di Menara Ultra. Nyalaan itu akhirnya berjaya diselamatkan melalui kuasa gabungan dari para Ultra.

Bertahun selepas itu, Colorless adalah di antara Ultraman yang dapat peluang untuk melihat Taro mencapai kuasa penuhnya. Beliau terkejut dengan cahaya Taro dan mereka berdua secara tak sengaja telah terlibat dengan pertarungan bersama raksasa ganas di sebuah planet asing. Colorless mengalahkan Dorako sementara Taro melawan Tyrant di atas tanah. Walau bagaimanapun, Taro tidak mengetahui apa-apa tentang belas kasihan pada planet itu, pancaran Strium Ray miliknya telah memusnahkan raksasa itu dan beberapa ratus blok bangunan di sekeliling mereka. Taro sangkakan akan mendapat pujian dari gurunya itu, sebaliknya dia mendapat satu tumbukan dari Colorless. Colorless kecewa melihat Taro langsung tidak mempedulikan kerosakan yang disebabkan oleh dirinya, dan kerana itu, beberapa hidupan di sekeliling mereka telah mati tanpa sengaja bersama raksasa itu.

Taro kemudiannya menyerang seekor lagi raksasa secara melulu tetapi Colorless berjaya memintasnya dan telah melindungi diri mereka menggunakan satu perisai melengkung. Sementara Colorless mengelak serangan dari raksasa berkenaan, tanpa disangka Taro telah terkena serangannya dari tepi. Sebelum gurunya itu dapat membantunya, Colorless telah ditelan oleh raksasa itu. Semasa di dalam perut raksasa itu, Colorless telah menggunakan perisai api beliau untuk melindungi dirinya dari terkena larva api yang berada dalam perut raksasa itu. Ketika itu, Colorless mengimbau kembali kali pertama beliau bertemu dengan ibu bapa Taro, ketika bapanya itu menyelamatkan nyawa beliau dan ibunya pula menyembuhkan kecederaannya semasa peperangan dengan raksasa selepas fenomena Plasma Sun di Planet Ultra.

Akur dengan nasibnya itu, beliau terkejut kerana mendapati Taro sedang berusaha untuk menyelamatkan dirinya, sepakan Taro telah menyebabkan raksasa itu termuntahkan isi perutnya bersama-sama dengan Colorless. Beliau kemudiannya melihat Taro menggunakan pancaran Strium Ray untuk membunuh raksasa itu dan telah membawanya ke angkasa lepas untuk dimusnahkan menggunakan Ultra Dynamite. Colorless kagum dengan aksi yang dilakukan oleh Taro. Selepas itu beliau mengajar anak didiknya itu kuasa memulihkan nyawa untuk ekosistem yang telah rosak.

## Teknik

* **Strium Ray**:
* **Gather Light Energy**:
* **Energy Transfer**:
* **Fire Shield**:
* **Ultra Barrier**: